Agurken havde nemlig en ekstra detalje i form af et blad på selve agurken. - Jeg har aldrig set noget lignende i de 20 år, som jeg har dyrket agurker. Det har dem, som jeg har talt med, heller ikke, fortæller Knud Pedersen til TV2/Nord. Agurken er en såkaldt skoleagurk med den latinske betegnelse: Cucumis sativus. Sorten er Knud Pedersen gået over til, da han ellers ikke får spist de almindelige agurker. Helt galt gik det et år, hvor han fik hele 450 agurker på én plante. - Der blev vi altså også træt af at spise agurker, fortæller Knud Pedersen og griner. Knud Pedersen er ikke helt upåvirket af den seneste tids negative fokus på agurker, hvor flere har været inficeret med en coli-bakterie, en såkaldt VTEC-toksin. Han mener ikke, at det stammer fra danske agurker. Derfor tror han heller ikke, at der skulle være noget i vejen med den noget særlige skoleagurk, som han overvejer at sætte tænderne i senere i dag mandag.

Opsummering:
Knud Petersen fra Horne gjorde store øjne, da han høstede denne ti centimeter lange skoleagurk fra sit drivhus.